Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Στον ρυθμό των προκλήσεων εξακολουθεί να βρίσκεται η Τούρκία, αψηφώντας τις διεθνείς προειδοποιήσεις για αποφυγή εντάσεων στην Ανατολική Μεσόγειο. Η Λιβύη επικύρωσε τη συμφωνία με την Τουρκία και προτού «στεγνώσει» το μελάνι η Άγκυρα προχωρά στην εφαρμογή του μνημονίου συνεργασίας, καθώς σχεδιάζει να στείλει ερευνητικό πλοίο στην Κρήτη Από την κυβέρνηση του Ρετζέπ Ταγίπ Ερντογάν διαμηνύουν πως η συμφωνία με τη Λιβύη δεν αντίκειται στο δίκαιο της θάλασσας και πως η Τουρκία διαθέτει τη μεγαλύτερη ακτογραμμή και γι'αυτό έχει δικαιώματα στην ανατολική Μεσόγειο.Μηνύματα έστειλε τώρα και ο Τούρκος υπουργός Αμυνας, Χουλουσί Ακάρ, τονίζοντας ότι η συμφωνία με τη Λιβύη «δεν αποτελεί απειλή για καμία χώρα, ούτε παρενοχλεί τα δικαιώματα και το δίκαιο των άλλων χωρών».Παράλληλα, ο Τούρκος αξιωματούχος επισήμανε: «Το πιο εύκολο πράγμα στο Αιγαίο και την ανατολική Μεσόγειο είναι η ακριβοδίκαιη και σύμφωνα με το δίκαιο κατανομή κάθε είδους πηγής ενέργειας και πλούτου. Εφόσον δεν γίνεται κάτι τέτοιο, εμείς δεν είναι δυνατόν να επιτρέψουμε καμία διαφορετική απόφαση».«Το ευκολότερο που μπορεί να γίνει στο θέμα αυτό είναι η δίκαιη διανομή κάθε πόρου και πλούτου που βρίσκεται στο Αιγαίο, την Ανατολική Μεσόγειο και την Κύπρο. Αν δεν συμβεί αυτό δεν θα επιτρέψουμε μια αντίθετη απόφαση. Δεν μπορεί να επιβιώσει καμία απόφαση η οποία δεν συμπεριλαμβάνει την Τουρκία και αυτό πρέπει να το γνωρίζουν όλοι. Η Κύπρος είναι δική μας υπόθεση και δεν τίθεται θέμα να υποχωρήσουμε», δήλωσε ακόμη ο Ακάρ.Η κυβέρνηση Εθνικής Συμφωνίας (GNA) της Λιβύης που ανακοίνωσε η Λιβύη ανακοίνωσε την Κυριακή ότι έχουν τεθεί σε ισχύ συμφωνίες με την Τουρκία σχετικά με τους τομείς της θαλάσσιας δικαιοδοσίας καθώς και με τη στρατιωτική συνεργασία και την ασφάλεια.Σύμφωνα με το υπουργείο Δικαιοσύνης της Λιβύης, η κυβέρνηση της χώρας ζήτησε από όλες τις αρμόδιες αρχές να θέσουν σε ισχύ τις διατάξεις του μνημονίου, αμέσως μετά την επικύρωσή τους.Όπως αναφέρει το πρακτορείο Anadolu οι αποφάσεις θα δημοσιευθούν στην επίσημη εφημερίδα της κυβέρνησης στις αρχές του 2020.Η Άγκυρα σχεδιάζει, σύμφωνα με τον Φιλελεύθερο Κύπρου, να στείλει ερευνητικό σκάφος στην περιοχή που έχει συμφωνήσει με τη Λιβύη, σε μια πρώτη προσπάθεια να επιβάλει νέα τετελεσμένα, αλλά και για να ανιχνεύσει τις ελλαδικές αντιδράσεις.Πρώτο βήμα, συνεπώς, είναι η αποστολή ενός ερευνητικού σκάφους και αργότερα, μετά το τέλος των σεισμικών ερευνών, γεωτρύπανου. Η δεύτερη φάση δεν αναμένεται ότι θα γίνει αμέσως.